Miercuri, 06 Martie 2024, ora 16:16
130 citiri
Gică Hagi, în tricoul Realului
Cristiano Ronaldo a felicitat miercuri clubul spaniol de fotbal Real Madrid, la care a evoluat timp de nouă sezoane, cu ocazia împlinirii a 122 de ani de existenţă, informează cotidianul AS.
"Multe felicitări pentru aceşti 122 de ani de existenţă familiei madrilene. Hala Madrid!", a scris starul portughez pe contul său de pe reţeaua X. El şi-a însoţit mesajul cu o fotografie în care apare ţinând în mână ultimul trofeu al Ligii Campionilor câştigat alături de Real Madrid.
Cristiano Ronaldo este cel mai bun marcator din istoria clubului Real Madrid, cu un total de 451 de goluri în 438 de meciuri disputate în toate competiţiile. El joacă în prezent la echipa saudită Al-Nassr.
O altă legendă a clubului madrilen, fundaşul Sergio Ramos, care evoluează în prezent la Sevilla FC, a transmis la rândul său un mesaj de felicitare grupării de pe Santiago Bernabeu.
"Felicitări, Real Madrid. 122 de ani în care s-a scris una dintre cele mai aurite pagini ale fotbalului. Este o onoare că am făcut parte din ea", a scris fostul căpitan al Realului.
Și Gică Hagi a avut un mesaj pentru Real Madrid: "Mândru că am făcut parte din această mare familie! La mulți ani, Real Madrid!"
Parchetul din Madrid solicită patru ani şi nouă luni de închisoare pentru antrenorul echipei de fotbal Real Madrid, Carlo Ancelotti, acuzat că ar fi fraudat fiscul spaniol cu peste un milion...
Echipa saudită Al-Nassr, cu starul portughez Cristiano Ronaldo printre titulari, a fost învinsă la limită, cu scorul de 1-0, de formaţia Al-Ain din Emiratele Arabe Unite, luni, în prima...